cyanic-selkie/wikianc huggingface dataset:
Gazgolder
Պատմություն
2013 թվականին «Բաստա/Գուֆ» միջոցառումը փոխել է ձևաչափը և սկսել է կոչվել «Բաստա+» փառատոն, որտեղ Բաստայի հետ միասին ելույթ են ունեցել նաև լեյբլի այլ ներկայացուցիչներ ։ Հուլիսի 18-ին ելույթ են ունեցել Տատին, Սլովետսկին, Սմոկի Մոն, «АК-47» և «Триагрутрика» խմբերը՝ առանց Գուֆի մասնակցության ։ 2014 թվականին լեյբլի նոր անդամ է դարձել Սկրիպտոնիտը ։ Ապրիլի 24-ին կինովարձույթում է հայտնվել լիամետրաժ «Գազգոլդեր» ֆիլմը, որը ցուցադրությունների առաջին շաբաթվա ընթացքում հավաքել է 37 միլիոն ռուբլի ։
2015 թվականին «Գազգոլդերը» տեղափոխվել է նույն գործարանի մեկ այլ շենք ։ Նույն թվականին թողարկվել է «Բաստա+ 2015» հավաքածուն, որի երգացանկում ներառված են եղել լեյբլի անդամների ստեղծագործությունները։
2016 թվականի փետրվարին «Գազգոլդեր» ակումբում տեղի է ունեցել ռեժիսոր Սերգեյ Սոլովյովի «Ке-ды» ֆիլմի փակ ցուցադրությունը, որի մեջ զինվորականի դեր է կատարել Վաիիլի Վակուլենկոն ։ Բաստան ֆիլմի համար ձայնագվել է երեք երգ և նկարահանել երկու հոլովակ։ Սաունդթրեքների ցուցակում են նաև Վասիլի այլ կոմպոզիցիաներ։
2016 թվականի հուլիսի 7-ից մինչև 2017 թվականը DFM ռադիոկայանում հեռարձակվել է սեփական «Gazgolder Live» հաղորդումը, որի եթերում Վասիլի Վակուլենկոն, Վադիմ Կարպենկոն և Սերգեյ Մեզենցևը հարցազրույց են վերցրել երաժիշտներից և այլ նշանավոր դեմքերից ։ Նույն թվականի սեպտեմբերին երգչուհի Տատին լքել է լեյբլը և սկսել է սոլո կարիերա։
2017 թվականի մարտին լեյբլի մասնակիցներ են դարձել ուկրաինացի ռեփեր T-Fest-ը և Սաշա Չեստը։ Լեյբլից հեռացել են ուկրաինական «Нервы» ռոք խումբը և բելառուսացի երաժիշտ Tony Tonite-ն, սակայն նրանց հետ համագործակցությունն այլ նախագծերի շրջանակներում եղել է շարունակական։ 2017 թվականին լեյբլի անդամ է դարձել Matrang-ը։
2020 թվականի դեկտեմբերի 28-ին լեյբլի մասնակիցները կազմակերպել են «GazЗаказ» ամանորյա համերգը, որտեղ կենդանի կատարմամբ ներկայացրել են իրենց գլխավոր հիթերը։ Ձայնագրությանը մասնակցել են Բաստան, T-Fest-ը, Metrang-ը, Anikv-ը, Վադյարա Բլյուզը, Zivert-ը, SALUKI-ն, Kyivstoner-ը և Lucaveros-ը։
Զանգակ (լեռ, Կիլիկիա)
Զանգակ, լեռ Լեռնային Կիլիկիայում, Զեյթունի լեռներում։ Դրա փեշերին 1921 թվականի օգոստոսի 21֊ին ընդհանրումներ են տեղի ունեցել մի խումբ զեյթունցիների և թուրքական կանոնավոր զորքերի միջև ։
Ծանոթագրություններ
Կատեգորիա:Կիլիկիայի լեռներ
Աշոտ Փոթիկյան
Աշոտ Փոթիկյան (Ашот Потикян, ), առաջին ռուս պրոֆեսիոնալ սնուկերիստը և ռուսական բիլիարդիստ։ Միակ խաղացողը ԱՊՀ երկրներում ով Սնուկերի աշխարհի առաջնության մասնակից է եղել։ Նա կարիերան ավարտել է 2004 թվականին։ Նաև եղել է ռուսական բիլիարդի աշխարհի չեմպիոն։
Ծանոթագրություններ
Կատեգորիա:Ռուս սնուկերիստներ
Իլիչովսկոե
Իլիչովսկոե (Іллічівське), գյուղ Ուկրաինայի Դոնեցկի մարզի Պերշոտրավնևի շրջանում։ Բնակավայրը նախկինում նաև անվանվել է Սամարինա Բալկա։
2001 թվականի տվյալներով Իլիչովսկոե գյուղում բնակվում էր 1 383 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր
Արուճի կիրճ
Արուճի կիրճ, կիրճ։ Աշխարհագրական դիրքն անորոշ։ Հավանաբար տնվում է Բայազետ քաղաքի մոտակայքում ։
Մոնտիս Ալտուս
Մոնտիս Ալտուս (Montes Altos), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևելյան մարզում։ Մտնում է Իմպերատրիս գավառի կազմի մեջ։ Բնակչությունը կազմում է 11 020 մարդ՝ 2006 թվականի տվյալներով։ Գրավում է 1 338,390 կմ2 տարածք։ Բնակչության խտությունը՝ 8,2 մարդ/կմ²։
Քաղաքի տոնը նշվում է դեկտեմբերի 22-ին։
Պատմություն
Քաղաքը հիմնադրվել է 1955 թվականի դեկտեմբերի 22-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Իսլանդիայի դրոշ
Իսլանդիայի դրոշ (Íslenski fáninn), իրենից ներկայացնում է կապույտ գույնի ուղղանկյուն պաստառ կարմիր հորիզոնական խաչով երիզված սպիտակ գույնով, լայնքի և երկայնքի 18։25 հարաբերակցությամբ։ Պաշտոնապես հաստատվել է 1944 թվականի հունիսի 17-ի № 34 «Իսլանդացիների ազգային դրոշի և պետական զինանշանի օրենք»-ով, այն օրը, երբ Իսլանդիան դարձավ անկախ հանրապետություն։ Օրենքը դրոշը այսպես է նկարագրում․
Ծանոթագրություններ
Կատեգորիա:Ազգային դրոշներ Կատեգորիա:Իսլանդիայի պետական խորհրդանիշեր Կատեգորիա:1944 դրոշներ
Սուլայման (խալիֆա)
Սուլայման Իբն Աբդ ալ Մալիքը (արաբ.՝  سليمان بن عبد الملك ), Օմայանների խալիֆայության VIII-րդ դարի խալիֆաներից մեկն էր, գահակալել է կարճ ժամանակ՝ 715 թվականից 717-ը։ Ծնվել է մոտ 674-ին։
Խալիֆա Աբդ ալ Մալիքի որդին էր, 715 թվականին հաջորդել է եղբորը՝ Վալիդ I-ին։
Կատեգորիա:Օմայանների խալիֆայություն Կատեգորիա:Քաղաք հիմնադրած անձինք
Նատրիումի հեքսացիանոֆերատ (III)
Ֆիզիկական հատկությունները
Առաջացնում է կարմիր բյուրեղներ։
Լուծվում է ջրում, բայց չի լուծվում էթանոլում։
Առաջացնում է բյուրեղահիդրատներ՝ Na3[Fe(CN)6]•H2O բանաձևով։
Ծանոթագրություններ
Կատեգորիա:Նատրիումի միացություններ Կատեգորիա:Հեքսացիանոֆերատներ
Սառը պատերազմի ավարտ
Ֆուկայամայի տեսությունը 1990 թվականին ամերիկացի պատմաբան Ֆ. Ֆուկայաման հանդես եկավ իր «Պատմության ավարտը» աշխատությամբ։ Նա այն գաղափարն էր առաջ քաշում, որ պատմությունն իբրև շարժում ավարտված է, քանզի աշխարհում վարջնականապես հաղթանակել են լիբերալ ժողովրդավարությունը, սպառողական մշակույթը, իսկ Արևմուտքն ու արևմտյան գաղափարախոսությունը գերիշխում են։ Նա նաև նշում էր, որ առանձին փոքր պատերազմները դեռ հնարավոր են, սակայն մեծ պատերազմների հավանականությունը խիստ նվազել է։
Հանթինգթոնի տեսությունը 1993 թվականին ամերիկացի գիտնական Ս. Հանթինգթոնը իր «Քաղաքակրթությունների բախումը» հոդվածում ճիշտ հակադիր տեսակետն առաջ քաշեց։ Նա նշում էր, որ ապագայում պատերազմները ոչ միայն չեն բացառվում, այլև սպասվում են ավելի խոշոր պատերազմներ՝ բախումներ քաղաքակրթություններ միջև։ Քաղաքական գործիչները չափից դուրս անիրատեսական համարեցին Ֆուկայամայի դիրքորոշումը, սակայն միաժամանակ չափից դուրս վտանգավոր նաև Հանթինգթոնի գաղափարախոսությունը։ Արդյունքում՝ Իրանի նախագահ Մ. Խաթամին հանդես եկավ քաղաքակրթությունների երկխոսության գաղափարով։ Ավելի ուշ շրջանառության մեջ դրվեց քաղաքակրթությունների դաշինք հասկացությունը։ Սակայն ապագա զարգացումները մեծապես կախված էին նրանից, թե ինչպիսին կլիներ նոր աշխարհակարգը։ Իսկ նոր աշխարհակարգն, ինչպես տեսանք, ամերիկյան աշխարհակարգ է, որում ԱՄՆ–ը առաջինն է հավասարների մեջ։ ԱՄՆ–ը իր տնտեսական, ռազմական, քաղաքական և մշակութային ներուժով էականորեն գերազանցում է մյուս խոշոր երկրներին։ Սակայն մարդկության առջև առկա են որոշակի մարտահրավերներ, որոնք միայնակ կարգավորել չի կարող նույնիսկ ԱՄՆ–ի նման գերտերությունը։ Հետևաբար միտում կար հակամարտությունից անցնելու համա գործակցության։ Դա առաջին հերթին վերաբերում էր ԱՄՆ–ի և ԽՍՀՄ իրավահաջորդ Ռուսաստանի հարաբերություններին։
Աղբյուրներ
Համաշխարհային պատմություն 12. Հումանիտար հոսք
Կատեգորիա:Սառը պատերազմ
Անդրեաս առաքյալի հուշարձան (Մոսկվա)
Անդրեաս առաքյալի հուշարձան (Памятник Андрею Первозванному), հուշարձան Ռուսաստանի Դաշնության մայրաքաղաք Մոսկվայում։ Նվիրված է Հիսուս Քրիստոսի 12 առաքյալներից մեկին, Պետրոս առաքյալի եղբորը և ոմն Հովնանի որդուն` Անդրեաս առաքյալին։ Հուշարձանը պատկերում է X-աձև (Անդրեևյան) խաչի վրա խաչված սուրբ Անդրեաս առաքյալին` ի հիշատակ բռնադատված բանտարկյալների, որոնք կառուցել են Մոսկվայի անվան ջրանցքը, և այդ տեղում եղել է նրանց ընդհանուր գերեզմանը ։
Նկարագրություն
X-աձև (Անդրեևյան) խաչի վրա խաչված է սուրբ Անդրեաս առաքյալը։ Պատվանդանին փակցված տախտակի վրա արված է հետևյալ մակագրությունը. «Սուրբ Անդրեաս առաքյալ։ Բարեգործներ` Ժիլենկովներ Միխայիլ և Մարիա, Ժիլենկով Վալերի, Իվանովա Նատալյա»։ Դրանից ներքև` պատվանդանի հիմքում կարմիր տառերով արված է հետևյալ մակագրությունը. ''«Այս անտառում տեղակայված էին բռնադատվածների ճամբարները, որոնք կառուցում էին Մոսկվայի անվան ջրանցքը... Այստեղ էլ նրանք թաղվել են...» ։''
Հղումներ
Կատեգորիա:Հուշարձաններ այբբենական կարգով Կատեգորիա:Մոսկվայի հուշարձաններ Կատեգորիա:2006 հիմնադրումներ Ռուսաստանում
Կամիշևատոե (գյուղ, Պերշոտրավնևի շրջան)
Կամիշևատոե (Комишувате), գյուղ Ուկրաինայի Դոնեցկի մարզի Պերշոտրավնևի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր Կատեգորիա:1830 թվականին հիմնադրված բնակավայրեր
Բեթան
Համայնքի INSEE կոդը 01041։
Բնակչություն
Համայնքի բնակչությունը 2010 թվականի տվյալներով կազմում է 724 մարդ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Պեգիլացված ինտերֆերոն ալֆա-2b
Պեգիլացված ինտերֆերոն ալֆա-2b, վաճառքային անվանումը՝ Պեգինտրոն, դեղորայք՝ հեպատիտ C-ի և մելանոմայի բուժման համար ։ Հեպատիտ С-ի դեպքում այն սովորաբար կիրառում են ռիբավիրինի հետ և առողջացումը տատանվում է 33-ից 82%-ի սահմանում ։ Մելանոմայի դեպքում այն կիրառվում ի ենթամաշկային ներարկումների ձևով ի հավելում վիրաբուժական օգնությանը ։
Կողմնակի ազդեցությունները ընդհանուր են ։ Դրանք կարող են ներառել գլխացավեր, հոգնածության զգացողություն, տրամադրության փոփոխություն,քնի հետ կապված խնդիրներ, մազաթափություն, սրտխառնոց, ցավ՝ ներարկման տեղում և տենդ ։ Ծանր կողմնակի ազդեցությոններն են՝ փսիխոզ, լյարդի հետ կապված խնդիրներ, սրտի ռիթմի խանգարումներ և ինֆեկցիաներ ։ Հղիության ընթացքում խորհուրդ չի տրվում կիրառել ռաբիվիրինի հետ ։ Պեգիլացված ինտերֆերոն ալֆա-2b-ն ալֆա-ինտերֆերոնային դեղորայքների ընտանիքից է ։ Պեգիլացումը պաշտպանում է մոլեկուլներին քայքայումից ։
Միացիալ Նահագներում պեգիլացված ինտերֆերոնը թույլատրվել է կիրառել որպես դեղորայք 2001 թվականին։ Այն ընդգրկված է ՀԱԿ-ի հիմնական դեղորայքների ցանկում ։ Զարգացող երկրներում 12 շաբաթվա համար նախատեսված դեղորայքի մեծածախ արժեքը տատանվում է 500-ից 4800 ԱՄՆ դոլլարի սահմանում ։ ԱՄՆ-ում դեղորայքի արժեքը կազմում է մոտավորապես 8400 ԱՄՆ դոլլար, այն դեպքում, որ Մեծ Բրիտանիայում 12 շաբաթվա բուժման արժեքը 1595 ֆունտ է ։
Բժշկական կիրառումը
Այն կիրառվում է հեպատիտ C-ի և մելանոմայի բուժման համար ։ Հեպատիտ C-ի դեպքում այն սովորաբար կիրառում են ռիբավիրինի հետ ։ Մելանոմայի համար կիրառվում է վիրաբուժական միջամտության հետ համատեղ ։
Հեպատիտ C-ի բուժման համար կարող է կիրառվել նաև բոցեպրեվիրի, տելապրեվիրի, սիմեպրեվիրի կամ սոֆոսբուվիրի հետ ։
Գենետիկական գործոնների բազմազանություն
Հեպատիտ С-ի տիպ 1  գենոտիպի  դեպքում, բուժման համար կիրառվող պեգիլացված ինտերֆերոն-ալֆա-2a-ն կամ պեգիլացված ինտերֆերոն-ալֆա-2b-ն զուգակցված ռիբավիրինի հետ, կախված ինտերֆերոն-լամբդա 3-ի գենետիկական պոլիմորֆիզմից (գտնվում է մարդու IL28B-ի գենի հարևանությամբ), բուժման պատասխանը տարբեր է լինում։ Այն հիվանդները, ովքեր վարակված են տիպ 1 գենոտիպով հեպատիտ С-ի վիրուսով և կրում են ինտերֆերոն-լյամբդա 3-ը կոդավորող գենեի  որոշակի ալելներ, բուժումից հետո ավելի մեծ հավանականությամբ են հասնում հաստատուն վիրուսաբանական ցուցանիշների, քան մյուսները։ Ավելի ուշ, եղան զեկուցումներ այն մասին, որ այդ գենոտիպը ասոցացվում է վիրուսի բնական քլիրենսի բարձր հավանականության հետ։
Ընդհանուր կողմնակի ազդեցություններն են՝ գլխացավերը, հոգնածության զգացողությունը, տրամադրության փոփոխությունը, քնի հետ կապված խնդիրները, մազաթափությունը, սրտխառնոցը, ցավը՝ ներարկման տեղում և տենդը ։ Ծանր կողմնակի ազդեցությոններն են՝ փսիխոզ, լյարդի հետ կապված խնդիրներ, սրտի ռիթմի խանգարումներ և ինֆեկցիաներ ։ Հղիության ընթացքում խորհուրդ չի տրվում դեղորայքը կիրառել ռաբիվիրինի հետ ։
Ազդեցության մեխանիզմ
Պեգիլացված-ինտերֆերոն-2b-ի ազդեցության գլխավոր մեխանիզմներից մեկը JAK-STAT ազդակային տրանսդուկցիայի ակտիվացումն է։ Պեգիլացված-ինտերֆերոն-2b-ն կապվում է ինտերֆերոն-ալֆայի ընկալիչ 1 և 2-ի (IFNAR1/2) հետ։ Երբ լիգանդը միանում է IFNR1-ին, Tyk2 սպիտակուցը ֆոսֆորիլացվում է և իր հերթին ֆոսֆորիլացնում է IFNR2-ին միացած JAK 1-ին։ Այնուհետև, JAK-ը և Tyk2-ը համապատասխանաբար ֆորսֆորիլացնում և ակտիվացնում են STAT1-ին և 2-ին։ Ֆոսֆորիլացված STAT-ները դիսոցացվում են ընկալիչներից և միանալով p48-ին և IRF9-ին ձևավորում են ինտերֆերոն խթանող տրանսկրիպցիոն գործոն 3 (ISGF3). Տրանսկրիպցիոն գործոնը տեղափոխվում է կորիզ, ակտիվացնում է որոշ գեների տրանսկրիպցիան, այդպիսով մասնակցում է բջջային ցիկլի, տարբերակման, ապոպտոզի և իմուն պատասխանի կառավարմանը։ Պեգիլացված-ինտերֆերոն-2b-ն գործում է որպես մուլտիֆունկցիոնալ իմունոռեգուլյատոր ցիտոկին, որը ակտիվացնում է մի քանի գեների, այդ թվում ինտերլեյկին 4-ի տրանսկրիպցիան։ Այս ցիտոկինի ազդեցության հետևանքով T-հելպերը վերածվում է 2-րդ տիպի T-հելպերի։ Ի վերջո սա բերում է B բջիջների ակտիվացման և հակամարմինների արտադրության խթանման։
Պատմություն
Դեղորայքը մշակել է Schering-Plough-ը. Merck-ը ստեղծել էր դեղորայքը մելանոմայի բուժման համար՝ Sylatron վաճառքային անունով։ Դեղորայքի կիրառման հավանությունը տրվել 2011 թվականի ապրիլին։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Դեղամիջոցներ այբբենական կարգով Կատեգորիա:Հեպատիտ C Կատեգորիա:Ցիտոկիններ
(693) Զերբինետա
(693) Զերբինետա (Zerbinetta), աստերոիդ աստերոիդների հիմնական գոտում։ Հայտնաբերվել է 1909 թվականի սեպտեմբերի 21-ին Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 2,942254 ա. մ., առավելագույնը մոտենում է 2,8502 ա. մ. հեռավորության վրա և հեռանում 3,0343 ա. մ. ։ Արեգակի շուրջ մեկ ամբողջական պտույտ է կատարում 1843,4 երկրային օրվա ընթացքում, իր ուղեծրով շարժվելով միջինում 0,195292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,2° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1909 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Redbone (երգ)
«Redbone», ամերիկացի ռեփեր Դոնալդ Գլովերի սինգլը, որը հայտնի է Childish Gambino կեղծանունով։ Թողարկվել է 2016 թվականի նոյեմբերի 17-ին «Awaken, My Love!» երրորդ ստուդիական ալբոմից ։ Առաջադրվել է Grammy Award մրցանակի երեք անվանակարգում, ներառյալ Record of the Year-ը 60-րդ արարողության ժամանակ, որոնցից նա հաղթել Է Best Traditional R&B Performance անվանակարգում ։ 2021 թվականին երգը ներառվել է բոլոր ժամանակների 500 մեծագույն երգերի ցանկում՝ ըստ Rolling Stone ամսագրի (№ 383) ։
Կոմերցիոն հաջողություն
«Redbone»-ը կոմերցիոն մեծ հաջողություն չի ունեցել ԱՄՆ-ում, որտեղ իր դեբյուտը կատարել է միայն 75-րդ հորիզոնականում ամերիկյան Billboard Hot 100 հիթ-շքերթում 2016 թվականի դեկտեմբերի 10-ին ։ Բայց ավելի ուշ երգը անսպասելիորեն կրկին հայտնվել է հիթ-շքերթում և հասել 12-րդ հորիզոնականին 2017 թվականի օգոստոսի 19-ին ՝ դառնալով բարձրագույն նվաճում կատարողի կարիերայում այն ժամանակ և առաջին թրեքը top 20-ի լավագույն քսանյակում (ավելի ուշ ավելի բարձր արդյունքի է հասել «This Is America» սինգլը); Երգը նաև դարձել է Գամբինոյի առաջին չարթփոփերը մեծահասակների R&B սոուլ-չարթում։
Կոլինաս դու Տոկանտինս
Կոլինաս դու Տոկանտինս (Colinas do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Արագուաինայի գավառի կազմի մեջ։ Բնակչությունը կազմում է 29 000 մարդ՝ 2007 թվականի տվյալներով։ Գրավում է 844 կմ2 տարածք։ Բնակչության խտությունը՝ 33,7 մարդ/կմ²։
Պատմություն
Քաղաքը հիմնադրվել է 1960 թվականի ապրիլի 21-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Ստանիսլավ Լեմ
Ստանիսլավ Լեմ (Stanisław Herman Lem, ), լեհ հայտնի գրող, երգիծաբան, փիլիսոփա, ֆանտաստ և ֆուտուռոլոգ։ Նրա գրքերը թարգմանվել են աշխարհի 40 լեզուների և վաճառվել ավելի քան 30 միլիոն օրինակով։
Կենսագրություն
1939-1941 թթ.-ին սովորել է Լվովի բժշկական ինստիտուտում, 1948 թ.-ին ավարտել Կրակովի համալսարանի բժշկական ֆակուլտետը։ Գրել է գիտաֆանտաստիկ գործեր, որոնցում քննարկվում են գիտության ու տեխնիկայի զարգացման հնարավոր հետևանքները՝ «Աստղանավորդներ» (1951), «Մագելլանի ամպը» (1955, հայերեն հրտ. 1964), «Եդեմ» (1959), «Ներխուժում Ալդեբարանից» (1959), «Վերադարձ աստղերից» (1961), «Լոգարանում գտնված օրագիրը» (1961), «Սոլարիս» (1961, հայերեն հրտ. 1965, համանուն ֆիլմը՝ 1972 թ.-ին), «Անպարտելին» (1964) և այլն։ Լեմը հաճախակի է դիմում փիլիսոփայական գրոտեսկին, երգիծանքին, պարոդիային («Ռոբոտների հեքիաթները», 1964, «Որս», 1965 և այլն)։ Գրել է նաև «Չկորսված ժամանակ» (1955) հոգեբանական, «Հետաքննություն» (1959) դետեկտիվ, «Բարձր ամրոց» (1966) ինքնակենսագրական վեպերը, կիբեռնետիկայի («Երկխոսություններ», 1957), տիեզերագնացության, («Ուղեծիր դուրս գալը», 1962), էվրիստիկայի ու ֆուտուրոլոգիայի («Տեխնոլոգիայի գումարը», 1964), գրականության, գիտության («Պատահարի փիլիսոփայությունը», 1968) և գիտական ֆանտաստիկայի («Բացարձակ վակուում», 1971), փիլիսոփայական խնդիրների վերաբերյալ էսսեիստական գրքեր և այլ գործեր։
Դարպաս (ձորահովիտ)
Դարպաս, ձորահովիտ Լեռնային Կիլիկիայում, Դարպաս գետի հովտում ։
Ստանիսլավ Լեմ
Կենսագրություն
Լեմի անունով է կոչվել 3836 աստերոիդը ։
Դարպաս (ձորահովիտ)
Ծանոթագրություններ
Կատեգորիա:Թուրքիայի գետեր
Ստանիսլավ Լեմ
Արտաքին հղումներ
Կատեգորիա:Լեհ գրողներ Կատեգորիա:Լեհ ֆանտաստ գրողներ Կատեգորիա:20-րդ դարի փիլիսոփաներ Կատեգորիա:Ֆուտուրոլոգներ Կատեգորիա:Կրակովի համալսարանի շրջանավարտներ Կատեգորիա:Լեհաստանի գրողների միության անդամներ Կատեգորիա:Լվովի համալսարանի շրջանավարտներ Կատեգորիա:Երգիծաբաններ Կատեգորիա:Լեհ փիլիսոփաներ Կատեգորիա:Լեհ սցենարիստներ Կատեգորիա:Լեհ բանաստեղծներ Կատեգորիա:Հրեա փիլիսոփաներ
Կատեգորիա:1921 ծնունդներ Կատեգորիա:2006 մահեր Կատեգորիա:20-րդ դարի աթեիստներ Կատեգորիա:20-րդ դարի էսսեիստներ Կատեգորիա:20-րդ դարի Լեհաստանի hրեաներ Կատեգորիա:20-րդ դարի լեհ ոչ գեղարվեստական գրողներ Կատեգորիա:20-րդ դարի լեհ վիպասաններ Կատեգորիա:20-րդ դարի լեհ փիլիսոփաներ Կատեգորիա:20-րդ դարի լեհ գրողներ Կատեգորիա:20-րդ դարի գիտնականներ Կատեգորիա:20-րդ դարի պատմվածքների հեղինակներ Կատեգորիա:21-րդ դարի աթեիստներ Կատեգորիա:21-րդ դարի էսսեիստներ Կատեգորիա:21-րդ դարի Լեհաստանի hրեաներ Կատեգորիա:21-րդ դարի լեհ ոչ գեղարվեստական գրողներ Կատեգորիա:21-րդ դարի լեհ վիպասաններ Կատեգորիա:21-րդ դարի լեհ փիլիսոփաներ Կատեգորիա:21-րդ դարի լեհ գրողներ Կատեգորիա:21-րդ դարի գիտնականներ Կատեգորիա:21-րդ դարի պատմվածքների հեղինակներ Կատեգորիա:Հակակապիտալիստներ
Լատվիայի դրոշ
Լատվիայի դրոշ (Latvijas karogs), օգտագործվել է անկախ Լատվիայի կողմից 1918 թվականից, մինչև 1940 թվականը, երբ երկիրը մտավ Խորհրդային Միության կազմի մեջ։ Այն չի օգտագործվել սովետական իշխանության տարիներին։ Անկախության վերականգնումից կարճ ժամանակ անց՝ 1990 թվականի փետրվարի 27-ին, վերահաստատեց նույն՝ կարմիր-սպիտակ-կարմիր դրոշը։
Չնայած Լատվիայի դրոշը պաշտոնապես ընդունվել է 1923 թվականին, բայց օգտագործվել է դեռևս 13-րդ դարում։ Ըստ լեգենդի, լատվիացի առաջնորդը վիրավորվել է ճակատամարտում, նրան դուրս են բերել մարտի դաշտից սպիտակ կտավի վրա, որի վրա երկու շերտով նրա արյունն է մնացել։ Կտավն օգտագործել են որպես դրոշ, որն էլ լատվիացիներին հաղթանակի է բերել։ Այս պատմությունը նման է Ավստրիայի դրոշի ծագման լեգենդին ։
Ծանոթագրություններ
Կատեգորիա:Լատվիայի պետական խորհրդանիշեր Կատեգորիա:Ազգային դրոշներ Կատեգորիա:1990 դրոշներ
Ճերմակաթիթեռներ
Ճերմակաթիթեռներ, ցերեկային թիթեռների ընտանիք։
Տեսակներ
Հայտնի է 500, ՀՀ-ում 26 տեսակ։ Շատ տեսակներ (ալոճաթիթեռը, կաղամբաթիթեռը, շաղգամաթիթեռը և այլն) գյուղատնտեսական բույսերի վնասատուներ են։
Կենսաբանական նկարագիր
Թևերի բացվածքը մինչև 8 սմ է, գունավորումը՝ սպիտակ, դեղին կամ նարնջագույն՝ սև նկարով։ Թրթուրները կանաչ են կամ խայտաբղետ՝ կարճ ազիկներով։ Թրթուրները տեղադրվում են՝ գլուխները դեպի վեր, հիմնանյութին ամրանում մետաքսե գոտիով։ Զարգանում են խաչածաղկավորների և բակլազգիների վրա։
Արտաքին հղումներ
Կատեգորիա:Թիթեռներ Կատեգորիա:Ճերմակաթիթեռներ
Դեյրիկ
Դեյրիկ, լեռնագագաթ Թուրքիայում, Վասպուրականի լեռներում, Դիլման գյուղաքաղաքից մետ 19 կմ հյուսիս-արևմուտք, իսկ համանուն գյուղաքաղաքից 2 կմ արևելք։ Նշանակված է Կովկասի 5 վերսանոց քարտեզում ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով Կատեգորիա:Թուրքիայի լեռներ
Իրավաբանական պրոֆիլակտիկա
Պրոֆիլակտիկա հասկացությունը ընդհանրապես
Պրոֆիլակտիկա (հուն. Πρόφύλακτικός՝ prophylaktikos նախապահպանական, նախազգուշացված տերմինը հայերեն այլ կերպ անվանում են ախտականխություն կամ կանխարգելում՝(հիվանդության առաջն առնելը) ։
Այն իրենից ներկայացնում է «միջոցառումների ամբողջություն, որոնք ուղղված են առողջության պահպանմանը, մարդու հիվանդությունների առաջացման և տարածման կանխարգելմանը, բնակչության ֆիզիկական զարգացման բարելավմանը, աշխատունակության պահպանմանը և երկարակեցության ապահովմանը, ինչպես նաև տարբեր սարքերի վիճակի բարելավմանը» ։
Այս հասկացությունը օգտագործում են հասարակական կյանքի տարատեսակ ոլորտներում, սակայն հայտնի է, որ հիմնականում այն առաջնահերթ կիրառվում է բժշկության, ապա նաև սանիտարական-տեխնիկական, սոցիալ-տնտեսական ոլորտներում։
Հասկացության պատմությունը
Դեռևս հին աշխարհում արդեն կար պատկերացում պրոֆիլակտիկա հասկացության մասին հետևյալ իմաստով. անձնական հիգիենայի և ճիշտ սննդակարգի պահպանում հիվանդությունների կանխարգելման համար։ Սակայն գիտականորեն հասկացությունը հստակ ու վերջնական ձևավորում և տարածում ստացավ արդեն 19-րդ դարում։ Ժամանակաշրջանի առաջադեմ բժիշկները համարում էին, որ բժշկության ապագան պրոֆիլակտիկայի զարգացման և բուժող ու կանխարգելող բժշկության սերտ փոխգործակցության մեջ է։ Հանրահայտ վիրաբույժ Նիկոլայ Պիրոգովն ասում էր. «Ապագան կանխարգելող բժշկությանն է» ։
Մելեկինո
Մելեկինո (Мелекине), գյուղ Ուկրաինայի Դոնեցկի մարզի Պերշոտրավնևի շրջանում։ Հիմնադրվել է 19-րդ դարում։
Չճշտված տվյալներով Մելեկինո գյուղում բնակվում էր 1 356 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր Կատեգորիա:19-րդ դարում հիմնադրված բնակավայրեր
Երիշատ (գետակ)
Երիշատ, գետակ Սևանա լճի ավազանում, Մասրիկ գետի կենտրոնական ճյուղը, հնում ավելի շատ հայտնի էր Երիշատ, հետագայում՝ Արաշատ անունով։ Սկիզբ է առնում Ծարասար լեռան լանջից։ Մինչև Գիլի լճի չորացումը, Երիշատը միանում էր Սոդ գետակին և թափվում այդ լիճը ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Մասրիկ գետի վտակներ
Յալտա (քաղաքատիպ ավան, Ուկրաինա)
Յալտա (Ялта), քաղաքատիպ ավան Ռուսաստանի Դոնեցկի մարզի Պերշոտրավնևի շրջանում։ Հիմնադրվել է 1780 թվականին։
2011 թվականի տվյալներով Յալտա քաղաքատիպ ավանում բնակվում էր 5 321 մարդ։
Ֆիննական շպից
Ֆիննական շպից, շան ցեղատեսակ, ծագում է Ֆինլանդիայից։ Այս ցեղատեսակն ի սկզբանե վարժեցվել է բոլոր տեսակի որսորդության համար՝ կրծողներից մինչև արջեր ։ Սա հաչող տեսակ է, որը հաչոցով ցույց է տալիս որսի գտնվելու վայրը, ինչը հեշտացնում է որսորդի աշխատանքը։ Հայտնի է, որ այս ցեղատեսակի որոշ շներ նույնիսկ արջ են որսացել։ Իր հայրենիքում այս ցեղատեսակը հիմնականում օգտագործվում է որպես որսորդական շուն։ Նրանք ընկերասեր են և շփվող, ուստի հարմար են տան պայմաններում պահելու համար։ Ֆիննական շպիցը Ֆինլանդիայի ազգային շունն է 1979 թվականից։
Պատմություն
1880 թվականից, ֆիննական շպիցները խաչասերվեցին շների այլ ցեղատեսակների հետ և վերացան որպես առանձին ցեղատեսակ։ Մոտավորապես նույն ժամանակ Հելսինկիում բնակվող ֆինն մարզիկ Ուգո Ռուսը հյուսիսային անտառներում որսի ժամանակ գտավ ֆիննական զտարյուն շպից։ Նա գնահատեց ֆիննական շպից ցեղատեսակի բազմաթիվ արժանիքները և որոշեց ընտրել շներ, որոնք իսկական ֆիննական շպիցի անբիծ նմուշներ կլինեն, որպեսզի փորձեն վերակենդանացնել ցեղատեսակը ։ Երեսուն տարվա մանրակրկիտ բուծումը հանգեցրեց ժամանակակից ֆիննական շպիցի առաջացմանը ։
Արտաքին տեսք
Ֆիննական շպիցը արտաքնապես ունի քառակուսի կազմվածք, ինչը նշանակում է, որ մարմնի երկարությունը նույնն է կամ մի փոքր ավելի կարճ, քան հասակը։ Մարմնի երկարությունը չափվում է ուսի կետից կամ ելուստից մինչև սրբան։ Էգերը սովորաբար մի փոքր ավելի երկար են, քան արուները։ Արուների և էգերի ոտքերը մի փոքր ավելի երկար են, քան մեջքը։
Գույն
Ֆիննական շպիցի ձագերը հաճախ նմանեցվում են կարմիր աղվեսի ձագերին։ Նրանք ծնվում են մուգ մոխրագույն, սև, շագանակագույն։ Ցուցադրումների նպատակներով նախընտրելի չէ եղնիկի գույնի շան ձագը կամ կրծքավանդակի վրա շատ սպիտակ գույնովը։ Գույնը կարող է փոքր-ինչ փոխվել, երբ ձագուկը մեծանում է ։ Մեծահասակ ֆիննական շպիցի գույնը սովորաբար ոսկեգույն կարմիր է՝ մեղրագույնից մինչև մուգ շագանակագույն։ Մորթին ոչ մի դեպքում չպետք է լինի միագույն։ Շան հետևի մասում մորթու գույնը ավելի մուգ է՝ աստիճանաբար բացվելով կրծքավանդակի և որովայնի շրջանում ։ Քիթը, շրթունքները և աչքերի եզրերը միշտ պետք է լինեն սև ։
Հասակը և քաշը
Հասակը․
Քաշ․
Վոյ Վոժ (Վոյ Կուզոբայի վտակ)
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա ։
Ֆիննական շպից
Խառնվածք
Այս ցեղատեսակը ակտիվ է, զգոն և կենսուրախ։ Նրանք օրական մեկ կամ երկու անգամ զբոսանքի կարիք ունեն։ Այս ցեղատեսակը լավ չի հարմարվում բնակարանային խիստ պայմաններին. նրանց անհրաժեշտ է բացօթյա տարածքում զբոսանք և մարզանք ։ Ֆիննական շպիցները սիրում են մարդկանց հետ շփումը՝ հատկապես երեխաների։ Նրանք միշտ պատրաստ են խաղալ երեխաների հետ, բայց չեն սիրում լինել անտեսված։ Ֆիննական շպիցը հակված է պաշտպանության.արուներն ունեն ավելի իշխող բնավորության գծեր, քան էգերը։
Վոյ Վոժ (Վոյ Կուզոբայի վտակ)
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ֆիննական շպից
Հաչոց
Այս ցեղատեսակը հաչում է այն ամենի վրա, ինչը անսովոր է իրեն թվում։ Հաչոցը նրանց որսորդական գործունեության հիմնական մասն է։ Ֆինլանդիայում այս շները գնահատվում են հաչելու իրենց ունակությամբ։ Ֆիննական շպիցը կարող է հաչել րոպեում մինչև 160 անգամ։ Սկանդինավիայում մրցույթ է անցկացվում հայտնաբերելու «Հաչողների թագավորին» ։ Ֆինլանդիայում նման մրցույթում հաղթող ճանաչվելուց առաջ ստուգում են շան հաչելու ունակությունը ։ Ֆիննական շպիցերի հաչոցը որսորդության ժամանակ նշանակում է որսի հայտնաբերում ։ Նրանց նաև վարժեցնում են հաչոցի քանակների նշանակությամբ ։
Վարժեցում
Ֆիննական շպիցները անկախ, ուժեղ կամք ունեցող, խելացի շներ են։ Նրանց հեշտ է վարժեցնել մեղմ ձայնով և շարժումներով ։ Համբերատարության և հանգիստ մարզումների շնորհիվ ֆիննական շպիցը կարող է հիանալի ուղեկից դառնալ։
Առողջություն
Ֆիննական շպիցը, ընդհանուր առմամբ, շատ առողջ ցեղատեսակ է, որը առողջական քիչ խնդիրներ ունի։ Այնուամենայնիվ, պետք է խորհրդակցել բուծողների հետ՝ տվյալ ցեղատեսակի մեջ որոշակի հիվանդության տարածվածությունը հասկանալու համար։ Ստորև բերված է որոշ հիվանդությունների ցանկ․ Ֆիննական շպիցերի մոտ էպիլեպսիայի առաջացմանը կարող է նպաստել կերակրման քանակը, սթրեսային իրավիճակների ազդեցությունը (որսորդություն) և սեռը։ Էպիլեպսիան ավելի տարածված է արու շների մոտ, քան՝ էգերի։ Էպիլեպսիայով տառապող շները ճնշված, նյարդային և ապազգայունացված բնավորություն ունեն ։ Կյանքի միջին տևողությունը 11-12 տարի է ։
Արտաքին հղումներ
Կատեգորիա:Ֆինլանդիայի պետական խորհրդանիշեր Կատեգորիա:Ֆինլանդիայի աշխարհագրություն Կատեգորիա:Լայկաներ Կատեգորիա:Վիքիպեդիա:ՈՒՎ 2023-ի հոդվածներ
Լուկշանկա
Լուկշանկա (Лукшанка), գետ Ռուսաստանում, հոսում է Շաբալինսկի շրջանում, Կիրովի մարզում։ Գետաբերանը տեղակայված է Մեծ Պիժմա գետի ձախ ափին՝ 231 կմ հեռավորության վրա։ Գետի երկարությունը 13 կմ է ջրահավաք ավազանը 81,6 կմ։
Արտաքին հղումներ
Կատեգորիա:Ռուսաստանի գետեր
Օնտանար
Օնտանար (Hontanar), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա լա Մանչա ինքնավաև համայնքնի կազմում։ Մունիցիպալիտետը գտնվում է Մոնտես դե Տոլդեդո շրջանում։ Տարածքը կազմում է 152 կմ2, բնակչությունը՝ 171 մարդ (2010 թվականի տվյալներով)։ Պրովինցիայի վարչական կենտրոնից գտնվում է 57 կմ հեռավորության վրա։ Քաղաքի հովանավորն է հանդիսանում սուրբ Անդրեսը։
Արտաքին հղումներ
Կատեգորիա:Իսպանիայի քաղաքներ
Թառամ
Թառամ, լեռ Հայաստանում՝ Բարգուշատի լեռնաշղթայում ։
Ծանոթագրություններ
Կատեգորիա:Սյունիքի մարզի լեռներ
Ռիչարդ Ռայթ (ֆուտբոլիստ)
Ռիչարդ Ռայթ, անգլիացի ֆուտբոլիստ։ Ծնվել է 1977 թվականի նոյեմբերի 5-ին Անգլիայի Իպսուիչ քաղաքում։
Իպսուիչ Թաուն
Ռիչարդը «Իպսուիչ Թաուն» ակումբի սան է ։ Նա այս ակումբի կազմում առաջնախաղ է կատարել 1995 թվականի մայիսին Կովենտրի քաղաքում (2-0)։ Ռիչարդն իր թիմի համար կարևոր դեր խաղաց Պրեմիեր լիգայում, որտեղ փայլուն կերպով ապացուցեց, որ «Բարնսլիի» հետ խաղերում տուգանային հարվածների շարք է անցել։ «Իպսվիչ Թաունի» կազմում ընդհանուր առմամբ անցկացրել է 298 հանդիպում՝ 1995 - 2001-ական թվականներին։
Արսենալ
Ռիչարդը 2001 թվականի հուլիսին տեղափոխվեց Լոնդոնի «Արսենալ» ակումբ։ Նա հինգ տարվա պայմանագիր է կնքել ակումբի հետ ։ 2001 թվականի սեպտեմբերի 29-ին նա նշեց նորամուտը իր նոր ակումբի «Դերբի Քաունթի» հետ խաղում։ Ընդհանուր առմամբ Ռիչարդ անցկացրել է անհաջող մրցաշրջան։ Նա գոլ խփեց սեփական դարպասին «Չերլտոնոմի» հետ խաղում, ապա վնասվածք ստացավ չեմպիոնների լիգայում՝ «Դեպորտիվոյի» հետ խաղի ժամանակ։ Նա վերջին խաղը խաղացել է «Էվերթոնի» հետ, իսկ 85-րդ րոպեին փոխարինվեց Ստյուարտ Թեյլորի հետ։ Ռիչարդը «Արսենալի» կազմում խաղաց 22 խաղ՝ բոլոր մրցաշարերում ։
«Վեստ Հեմ Յունայթեդ» և վարձավճարով տեղափոխություն «Սաութհեմփթոն»
Ռիչարդը Էվերտոնից հեռացել է մրցաշրջանի վերջում՝ 2006/07 և միացել է «Վեսթ Հեմին», որի կազմում խաղացել է մեկ խաղ ։ 2008 թվականի մարտի 20-ին նա տեղափոխվել է «Սաութհեմփթոն»՝ թիմի երեք դարպասապահների վնասվածքների պատճառով, մեկ ամիս ժամկետով։ Ապրիլի 18-ին նրա վարձակալությունը երկարաձգվել է, և դարպասապահը մնացել է տվյալ ակումբում մինչև մրցաշրջանի ավարտը՝ 2007/08 ։
Շեֆիլդ Յունայթեդ
2010 թվականի սեպտեմբերին Ռիչարդը տեղափոխվել է «Շեֆիլդ Յունայթեդ»՝ ազատ գործակալի կարգավիճակով։ Նրա հետ պայմանագիրը «Շեֆիլդ Յունայթեդը» խզել է 2011 թվականի ապրիլին՝ երկկողմանի համաձայնությամբ ։
Հերթական վերադարձ «Իպսուվիչ»
2011 թվականի նոյեմբերի 23-ին Ռիչարդը կրկին վերադարձել է «Իպսուվիչ» ։ Դեռ պայմանագիրը կնքելուց առաջ նա ասել է, որ ցանկանում է վերադառնալ իր հարազատ ակումբ ։ Ռիչարդը անցկացրել է ընդամենը մեկ առաջնություն՝ խաղալով «Ռեդինգի» դեմ ։
«Մանչեսթեր Սիթի»
2012 թվականի օգոստոսի 30-ին Ռիչարդը տեղափոխվեց «Մանչեսթեր Սիթի»՝ ազատ գործակալի կարգավիճակով ։ Ռիչարդը դաշտում հայտնվել է ընդամենը մեկ անգամ՝ Չելսիի հետ ընկերական խաղում, որտեղ խաղացել է մեկ խաղակես ։
Գերման Եգոշին
Գերման Եգոշին (Егошин Герман Павлович, ), խորհրդային գեղանկարիչ, Ռուսաստանի Դաշնության վաստակավոր նկարիչ, Լենինգրադի նկարիչների միության անդամ ։
Կենսագրություն
Գերման Եգոշինը ծնվել է 1931 թվականի ապրիլի 8-ին, Լենինգրադում։
1949-1950 թվականներին սովորել է Լենինգրադի գեղարվեստա-մանկավարժական ուսումնարանում, այնուհետև 1950-1953 թվականներին սովորել է Գեղարվեստի միջնակարգ դպրոցում ։
1953 թվականին Գերման Եգոշինը ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ, որը ավարտել է 1959 թվականին Բորիս Իոգանսոնի արվեստանոցում։ Դիպլոմային աշխատանքը եղել է «Լենինգրադյան բնապատկերներ» նկարը։
1961 թվականին դարձել է Լենինգրադի նկարիչների միության անդամ։ 1959 թվականից եղել է ցուցահանդեսների մշտական մասնակից։
Գերման Եգոշինը եղել է Նկարիչների «Տասնմեկ» խմբի ցուցահանդեսի մասնակիցներից մեկը։ «Լենինգրադի նկարիչների միության ձախերի» առավել վառ ներկայացուցիչների խումբը միավորվել է երկու ցուցահանդեսների մասնակցելու համար, որոնք տեղի են ունեցել 1972 և 1976 թվականներին։ Ցուցահանդեսները անց են կացվել Օխտայի` Ռուսաստանի նկարիչների միության ցուցասրահում ։ Խմբի մեջ էին նաև գեղանկարիչներ Վիկտոր Տետերինը, Վիտալի Տյուլենյովը, Զավեն Արշակունին, Վալերի Վատենինը, Յարոսլավ Կրեսովսկին, Բորիս Շամանովը, Վալենտինա Ռախինան, Եվգենյա Անտիպովան, Լեոնիդ Տկաչենկոն, քանդակագործ Կոնստանտին Սիմունը, նկարիչներին նաև աջակցել է արվեստագետ Լև Մոչալովը։
Գերման Եգոշինը մահացել է 2009 թվականի հոկտեմբերի 2-ին, Սանկտ Պետերբուրգում` 72 տարեկան հասակում։ Նրա ստեղծագործությունները պահվում են Ռուսական պետական թանգարանում, Տրետյակովյան պատկերասրահում, Ռուսաստանի, Մեծ Բրիտանիայի, Ճապոնիայի, Ֆրանսիայի և այլ երկրների թանգարաններում և մասնավոր հավաքածուներում։
Գրականություն
Կատեգորիա:Ռուս նկարիչներ Կատեգորիա:Խորհրդային նկարիչներ Կատեգորիա:Սանկտ Պետերբուրգի նկարիչների միության անդամներ Կատեգորիա:ԽՍՀՄ նկարիչների միության անդամներ
Տեմու Պուկկի
Տեմու Պուկկի (Teemu Pukki, ), ֆինն ֆուտբոլիստ, անգլիական «Նորվիչ Սիթիի» և Ֆինլանդիայի հավաքականի հարձակվող։
Ակումբային կարիերա
2008 թվականի հունվարին Պուկկին լքել է հարազատ «ԿօօՏեեՊեե» ակումբը և միացել իսպանական «Սեվիլյա» ակումբին, ստորագրելով 3,5 տարվա պայմանագիր։ «Սեվիլյայի» կազմում խաղացել է ընդամենը 1 խաղ։
2013 թվականի օգոստոսին Պուկկին տեղափոխվել է շոտլանդական «Սելթիկ» ։
2014 թվականի սեպտեմբերի 1-ին Պուկկին վարձավճարով տրվել է դանիական «Բրոնդբյու» ակումբին։ Հաջող հանդես գալով դարձել է մրցաշրջանի լավագույն ռմբարկուն՝ 9 գոլով։ 2015 թվականի հուլիսի 19-ին ակումբի հետ կնքել է 3 տարվա պայմանագիր ։
2018 թվականի հունիսի 30-ին Պուկկին լինելով ազատ գործակալ կնքել է 3 տարվա պայմանագիր անգլիական «Նորվիչ Սիթի»-ի հետ։
Ազգային հավաքականի կարիերա
Հիմնական կազմում դեբյուտը նշել է Ճապոնիայի հավաքականի դեմ ընկերական խաղում 2009 թվականի փետրվարի 4-ին, փոխարինման դուրս գալով 67-րդ րոպեին Յարի Լիտմանենայի փոխարեն ։
2012 թվականի մայիսի 26-ին Թուրքիայի հավաքականի դեմ խաղում խփել է իր առաջին գոլը Ֆինլանդիայի հավաքականի կազմում։
Ծանոթագրություններ
Կատեգորիա:Ֆուտբոլի հարձակվողներ Կատեգորիա:Շալկե 04-ի ֆուտբոլիստներ Կատեգորիա:Սելտիկի ֆուտբոլիստներ Կատեգորիա:Նորվիչ Սիթիի ֆուտբոլիստներ Կատեգորիա:Բրոնդբյուի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
(694) Էկարդ
(694) Էկարդ (Ekard), աստերոիդ աստերոիդների հիմնական գոտում։ Հայտնաբերվել է 1909 թվականի նոյեմբերի 7-ին Ջոել Մետկալֆի կողմից Թաունտոնում ։
Միջին հեռավորությունը Արեգակից կազմում է 2,670169 ա. մ., առավելագույնը մոտենում է 1,8036 ա. մ. հեռավորության վրա և հեռանում 3,5367 ա. մ. ։ Արեգակի շուրջ մեկ ամբողջական պտույտ է կատարում 1593,7 երկրային օրվա ընթացքում, իր ուղեծրով շարժվելով միջինում 0,225889 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,84° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1909 թվականին հայտնաբերված աստղագիտական մարմիններ Կատեգորիա:Ջոել Մետկալֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յուրիևկա (գյուղ, Պերշոտրավնևի շրջան)
2001 թվականի տվյալներով Յուրիևկա գյուղում բնակվում էր 296 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր
Հայաստանի էնդեմիկներ
Հայաստանի էնդեմիկներ, բուսական և կենդանական աշխարհի ներկայացուցիչներ են, որոնք բնական պայմաններում հանդիպում են միայն Հայաստանի Հանրապետության տարածքում։ Հայաստանը էնդեմիկներով հարուստ երկիր է, ինչը բացատրվում է աշխարհագրական առանձնահատկություններով, եղանակի, բնահողի զանազան լինելով, մեծ անկումներով բարձունքների և խոշոր ու մեկուսի բնական ջրամբարների առկայությամբ։
Բույսեր
Հայաստանը մեծ հետաքրքրություն է ներկայացնում նաև բուսաբանական ու աշխարհագրական տեսանկյունից՝ էնդեմիկ տեսակների առկայությամբ։ Հայաստանի բուսական էնդեմիկների թվաքանակը կազմում է շուրջ 120 տեսակ․ սա կազմում է Հայաստանի ընդհանուր բուսական աշխարհի տեսակային կազմի մոտ 3 %-ը և Կովկասի բուսական աշխարհի 1,5 %-ը։ Էնդեմիկ տեսակներով ավելի հարուստ են հանրապետության հարավային և կենտրոնական շրջանները։
Հայաստանի Հանրապետության բուսականության էնդեմիկ տեսակների գերակշիռ մասը հանդիսանում են նոր էնդեմիկներ կամ տեսակներ, որոնք ձևավորվել են չորրորդական ժամանակաշրջանում։
Այստեղ աճում են բույսեր, որոնք ունեն շատ նեղ տարածման տարածք, որոնք բացի Հայաստանից, սահմանափակ թվով հանդիպում են Հայաստանի Հանրապետության և հարևան պետությունների սահմանամերձ հատվածներում։
Կենդանիներ
Հայաստանի Հանրապետությունում հաշվարկված են ընդամենը 339 էնդեմիկ կենդանիներ, որոնցից 316-ը՝ անողնաշարավորներ։ Հայաստանում բնակվող կենդանիների ընդհանուր թվաքանակի 7 %-ը հանդիսանում է էնդեմիկ։ Ձկնատեսակների մեջ էնդեմիկ է 30 %-ը, սողունների՝ 12 %-ը ։
Էնդեմիկների մեջ ավելի շատ արդյունաբերական նշանակություն ունի էնդեմիկ Սևանի իշխանը, որն ունի չորս ենթատեսակ ։
Ծանոթագրություններ
Կատեգորիա:Հայաստանի էնդեմիկներ Կատեգորիա:Ցանկեր:Հայաստան
Հենրիկ Առնոլդ Վերգելան
Հենրիկ Առնոլդ Վերգելան (Henrik Arnold Wergeland, ), նորվեգացի գրող, հրապարակախոս, բանաստեղծ, լրագրող, աստվածաբան, դրամատուրգ։ Ղեկավարել է ազգային ռադիկալ կուսակցությունը, որը պայքարում էր Նորվեգիայի մշակութային անկախության համար։ Բանաստեղծուհի Քամիլա Քոլեթի եղբայրն է։
Կենսագրություն և կարիերա
Հենրիկ Առնոլդ Վերգելանը ծնվել է 1808 թվականի հունիսի 17-ին Քրիստիանիայում՝ ներկայիս Օսլո մայրաքաղաքում։ Կրթություն ստանալացու հետո հասարակական գործունեություն է սկսում ծավալել։ Կազմակերպել և ձևավորել է ազգային գրադարանը, թողարկել բրոշյուրներ և թերթոններ, հրատարակել «Statsborgeren» 1835—1837 և «For Arbeidsklassen» 1840—1845 թերթերը։
Շվեդիայի թագավորի կողմից թոշակ է ստացել և ղեկավարել տեղի ազգայի արխիվը։ Հետո այդ բարձր պաշտոններից հրաժարվում է և սկսում է գրական գործունեությամբ զբաղվել։
Հենրիկ Առնոլդ Վերգելանն իր լավագույն ստեղծագործությունները թղթին է հանձնում արդեն ծանր հիվանդանալու ժամանակ։ Այդ հիվանդությունը նրան երկար տարիներ գամեց անկողնուն։ Վերգելանը հայտնի դարձավ հատկապես «Ah» 1827, «Irreparabile Tempus» 1828 քաղաքական ֆարսերի լույս ընծայվելուց հետո։ Նա այդ գրքերը ստորագրում էր Siful Sifadda կեղծանունով։
1830 թվականին հայտնվեց նրա «Հանրապետականների աստվածաշունչը» (ժամանակակիցների բնորոշմամբ)։ Սա քնարական դրամա է «Skabelsen, Mennesket og Messias» (Աշխարհստեղծումը, մարդկությունն ու Մեսիան)։ Հենրիկ Վերգելանի ստեղծագործությունները խստորեն քննադատում էր ժամանակի հայտնի բանաստեղծ և գրաքննադատ Վելհավնը։
Նրա անունով է անվանակոչվել Մերկուրի մոլորակի խառնարաններից մեկը։
Արտաքին հղումներ
Կատեգորիա:Նորվեգացի գրողներ Կատեգորիա:Նորվեգացի բանաստեղծներ Կատեգորիա:Նորվեգացի լրագրողներ Կատեգորիա:Նորվեգացի դրամատուրգներ Կատեգորիա:Օսլոյի համալսարանի շրջանավարտներ Կատեգորիա:Տուբերկուլոզից մահացածներ Կատեգորիա:Ռոմանտիկ բանաստեղծներ Կատեգորիա:Նորվեգացի պատմաբաններ Կատեգորիա:Նորվեգացի վիպասաններ Կատեգորիա:Թոքաբորբից մահացածներ Կատեգորիա:Նորվեգացի արձակագիրներ
Օսկար լավագույն անիմացիոն կարճամետրաժ ֆիլմի համար
«Օսկար» լավագույն անիմացիոն կարճամետրաժ ֆիլմի համար մրցանակը տրվում է 1932 թվականից ի վեր «Կինոարվեստի և գիտության ակադեմիա»-ի կողմից։ Մրցանակի անունը մի քանի անգամ փոխվել է։ 1932 - 1972 թվականներին մրցանակը կոչվում էր լավագույն կարճամետրաժ (մուլտֆիլմ), 1972 - 1975 լավագույն կարճամետրաժ (անիմացիա)։ 1975 թվականից մրցանակը կոչվում է լավագույն անիմացիոն կարճամետրաժ ֆիլմ։ Ի սկզբանե մրցանակը հանձնում էին պրոդյուսերին կամ արտադրող ընկերությանը, իսկ 1989 թվականից մրցանակը ստանում է ռեժիսորը։
2010 -
Կատեգորիա:Օսկար կինոմրցանակ Կատեգորիա:Կինոմրցանակներ Կատեգորիա:ԱՄՆ-ի կինոմրցանակներ Կատեգորիա:Կինեմատոգրաֆիական ցուցակներ
Monitor Latino
Monitor Latino, սինգլների չարթ, որը հիմնվում է Լատինական Ամերիկայի, ինչպես նաև ԱՄՆ իսպանալեզու ռադիոկայանների հեռարձակման տվյալների վրա ։
Monitor Latino-ն սկսել է ԱՄՆ և Մեքսիկայի ռադիոկայանների մոնիտորինգը 2003 թվականից, ավելի ուշ ընկերությունը դուրս եկավ նաև լատինոամերիկյան շուկա։ Տվյալները հավաքագրվում են 18 երկրների ավելին քան 70 տարբեր չարթերի տվյալներից։
In January 2012 թվականի հունվարին Monitor Latino-ն ներառեց նաև Դոմինիկյան Հանրապետության, Կոլումբիայի, Էկվադորի, Վենեսուելայի, և Գվատեմալայի չարթերը, թողարկելով սինգլների չարթեր, որոնք հասանելի էին միայն բաժանորդագրված օգտատերերին ։ 2016 թվականից կազմակերպության ամբողջական չարթերը նաև հասանելի են բոլորին։
Monitor Latino-ն կազմակերպում է տարեկան մրցանակաբաշխություն, որը տեղի է ունենում Լոս Անջելեսում, ԱՄՆ ։
Արտաքին հղումներ
Կատեգորիա:Հիթ-շքերթներ
Մարիա Դիլլոն
Մարիա Դիլլոն (Мари́я (Ми́на) Льво́вна Диллон, ), առաջին պրոֆեսիոնալ կին քանդակագործը Ռուսաստանում։
Կենսագրություն
Մարիա Դիլլոնը ծնվել է Կովնոյի նահանգում, հրեա վարձակալի ընտանիքում։ Վաղ տարիքում նա տեղափոխվել է Սանկտ-Պետերբուրգ, որտեղ Մարկ Անտոկոլսկու առաջին հաջողությունների տպավորության ներքո հարազատներն ուշադրություն են դարձրել Մարիայի քանդակելու ձիրքին։
1879 թվականին Դիլլոնն ընդունվել է Գեղարվեստի ակադեմիա, որը 1888 թվականին ավարտել է դասական նկարչի կոչումով ։ Այդ ժամանակից ի վեր նա առանց ընդհատումների մասնակցել է Սանկտ Պետերբուրգի ամենամյա ակադեմիական ցուցահանդեսներին, երբեմն հանդես եկել նաև արտերկրում։ Մարիա Դիլլոնի ակադեմիական աշխատանքներից առանձնանում են «Մարաթոնյան հաղթանակի ավետաբերը» փոքրիկ ֆիգուրը և «Անդրոմեդայի» արձանիկը։ Ունենալով զարգացած տեխնիկան և ծանրակշիռ անատոմիա՝ Դիլլոնը մասնագիտացել է հիմնականում մերկ կանանց ֆիգուրներ ստեղծելու («Ստրկուհին», «Հաճույք», «Կակաչ», «Լուսնոտ» և այլն), մասամբ գեղեցիկ կանանց և երեխաների գլուխների քանդակման գործում։ Նրա ստեղծագործությունների գագաթնակետը 1899 թվականին Պետերբուրգում Կելխի տան քանդակային դեկորացիան էր՝ բաղկացած աստիճանների վրա տեղադրված երեք մարմարե ֆիգուրներից և հյուրասենյակում գտնվող մոնումենտալ դեկորատիվ բուխարուց («Գարնան զարթոնք»)։ Նրան մեծ հռչակ է բերել նաև «Լիլիա» աշխատանքը։ Լավագույն գործերից են «Տատյանա», «Օֆելյա», «Էստերալդա», «Քմահաճը», «Ընթերցանություն» և այլն։ Առավել հայտնի գործերից են Նիկոլայ Լոբաչևսկու հուշարձանը Կազանում, Ալեքսանդր II կայսեր հուշարձանը Չերնիգովում, Հեռահաղորդակցության նախարար Գյուբբենտի, պրոֆեսոր Պրեմացցիի, պրոֆեսոր դե լա Ֆոսսի, գրող Դանիլևսկու և կոմպոզիտոր Արենսկու տապանաքար-հուշարձանները։
Մրցանակներ
Դիլլոնը «Հեռավոր Արևելքում» գտնվող հուշարձանի համար, որտեղ քանդակված է, թե ինչպես է բուժքույրը վիրավոր զինվորի համար հայրենիքից ստացված նամակը կարդում, 1905 թվականին արժանացել է Առաջին հոբելյանական՝ Արվեստի խրախուսման համար կայսերական ընկերության մրցույթի 2000 ռուբլի մրցանակին։ Դիլլոնը ևս մեկ մրցանակի է արժանացել Պետերբուրգի 200-ամյա հիշատակի երկու մեդալների մոդելները պատրաստելու համար։
Ընտանիք
Ամուսին՝ Ֆեոդոր Ֆեոդորովիչ Բուխհոլց (1857-1942), նկարիչ
Մահ
Մահացել է 1932 թվականին Լենինգրադում։ Թաղված է Սմոլենսկոե լյութերական գերեզմանոցում։
Արտաքին հղումներ
Կատեգորիա:Խորհրդային քանդակագործներ Կատեգորիա:19-րդ դարի կին արվեստագետներ Կատեգորիա:20-րդ դարի քանդակագործներ Կատեգորիա:Խորհրդային նկարչուհիներ
Սպասեք կապավորին
«Սպասեք կապավորին» («Ждите связного»), 1979 թվականի սովետական ռազմական ֆիլմ, որը նկարահանել է ռեժիսոր Օթար Կոբերիձեն Գրիգորի Զբանացկիիի սցենարով, որը պատերազմի տարիներին եղել էր Շչորսի անվան պարտիզանական միավորման հրամանատար։
Սյուժե
1941 թվական, Հայրենական մեծ պատերազմ։ Ֆաշիստների կողմից գրավված Ուկրաինայի տարածքում գործում է միջազգային պարտիզանական ջոկատ։ Ջոկատի գործողության տարածքում է գտնվում հատկապես գաղտնի առաքման ճամբարը, որը ստեղծվել է աշխատողներին ընտրելու և Գերմանիա ուղարկելու համար։ Բայց պարտիզանները չեն կարող լուրջ ջանքեր գործադրել այն ոչնչացնելու համար. զենքով գաղտնի խորհրդային պահեստի գտնվելու վայրը պետք է հայտնի կապավորը, որի ժամանումը հետաձգվում է անորոշ ժամանակով։ Պահեստի գոյության մասին իմանում են նաև գերմանացիները և գեստապոյի քննիչ Նետցերը նրա գտնվելու վայրը պարզելու գործողություն է իրականացնում։ Պարտիզաններն իրենց մարդուն ուղարկում են նացիստների կողմից գրավված գյուղ՝ հետախուզելու համար։ Իմանալով, որ Նետցերը մոտեցել է պահեստի վայրի մասին հանելուկի լուծմանը, պարտիզանները որոշում են առևանգել նրան, ինչը նրանց հաջողվում է։ Բայց հիմա նրանք պետք է զենքով պահեստ հասնեն ավելի շուտ, քան կհասցնեն դա անել գեստապոյականները։
Քննադատություն
Քննադատները բացասական վերաբերմունք են հայտնել ֆիլմի դրամատիկական էպիզոդներին հակասող որոշ տեսարանների պայմանական-խաղարկային տոնայնությունը․ փորձառու ֆաշիստ սպան անմիջապես ընկնում է գյուղացի աղջկա՝ Սվետլանայի կախարդանքի տակ և ընկնում ծուղակը, կապավոր Ռոմանը ոչ պակաս հեշտությամբ թամբում է ձին և փախչում ոստիկաններից, չնայած թվում էր, թե կռվից հետո նրանք պետք է զգոնությամբ հսկեին նրան ։
Արտաքին հղումներ
Կատեգորիա:Խորհրդային ֆիլմեր Կատեգորիա:1979 ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ա. Դովժենկոյի անվան կինոստուդիայի ֆիլմեր
Երախ (լեռնագագաթ)
Երախ, լեռնագագաթ Հայաստանի Արարատի մարզում, Գեղամա լեռնաշղթայի հարավարևմտյան փեշերին, Վեդի քաղաքից հյուսիս-արևմուտք, լանջերը զառիթափ են։ Մակերևույթը ծածկված է վատահողերով։ Կազմված է կավճի հրաբխային-նստվածքային ապարներից։ Բարձրությունը՝ 1419 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արարատի մարզի լեռներ
«Աբեգգ» անվան վարիացիաներ
«Աբեգգ» անվան վարիացիաներ, գերմանացի կոմպոզիտոր Ռոբերտ Շումանի առաջին լուրջ կոմպոզիտորական ստեղծագործություններից։ Ստեղծագործությունը գրվել է 1829-1830 թվականներին այն բանից հետո, երբ Շումանը հանդիպել է Մետա Աբեգգին։ Այս կնոջ ազգանունը շատ զարմացրել է կոմպոզիտորին, քանի որ ազգանվան բոլոր տառերը երաժշտական նոտաների անվանումներ են (A-լյա, B-սի բեմոլ, E- մի, G-սոլ, G-սոլ)։ Տառերին համապատասխանող նոտաներով էլ հենց սկսում է վարիացիաների թեման։
Ռոբերտ Շումանը իր ստեղծագործություններում միշտ օգտագործել է սիմվոլիզմը և ուշադիր զննելով նրա գրած նոտաները կարելի է գտնել շատ համապատասխանություններ անվանումների տառերի հետ։
Ստեղծագործությունը կազմված է 4 մասից՝
Այս վարիացիաները արժանացել են 19-րդ դարի քննադատների համակրանքին և գովաբանությանը։
Կատեգորիա:Երաժշտական ստեղծագործություններ
Ավան խան
Ավան խան (Եգան) (? — 1744 թվական), հայ իշխան, Դիզակի մելիք։ Սերում է հայկական Լորիս-Մելիքյան իշխանական տոհմից։ Մելիք-Ավանյան իշխանական տոհմի տոհմապետ ։
Կենսագրություն
1741 թվականին Ավան խանը ռուսական կայսրուհի Ելիզավետա Պետրովնայի հրավերով մասնակցել է նրա թագադրման արարողությանը։ Տոնակատարության ժամանակ իշխանը բանակցություններ է վարել, թագուհու և Ռուսաստանի մի շարք բարձրաստիճան պաշտոնյաների հետ հանդիպումներ է ունեցել։
Դիզակ վերադառնալուց հետո՝ մելիք Ավան խանը երկար չի ապրել, մահացել է 1744 թվականին, թաղվել է Տող ամրոցի եկեղեցու դամբարանում։
Ծանոթագրություններ
Կատեգորիա:Հայ իշխաններ Կատեգորիա:Հայ մելիքներ
Խուճապային խանգարում
Խուճապային խանգարում, տագնապային խանգարման տեսակ, որին բնութագրական են կրկնվող, անսպասելի խուճապային գրոհները ։ Խուճապային գրոհները ուժեղ վախից հանկարծակի առաջացած նոպաներ են, որոնք ուղեկցվում են տախիկարդիայով (ավելանում է սրտի զարկերի հաճախականությունը), քրտնարտադրությամբ, դողով, շնչահեղձությամբ, զգայունության կորստով և վախով, որ ինչ-որ սարսափելի դեպք պետք է լինի ։ Ախտանշանները դրսևորման առավելագույն մակարդակի հասնում են մի քանի րոպեների ընթացքում ։ Անհանգստությունը կարող է շարունակվել հետագա գրոհների առաջացման վախից։ Մարդիկ սկսում են խուսափել այն վայրերից, որտեղ նախկինում եղել են խուճապային գրոհներ ։
Խուճապային խանգարումը սովորաբար բուժվում է խորհրդատվությունների (կոնսուլտացիաների) և դեղերի ընդունման միջոցով ։ Կիրառվող խորհրդատվությունները որպես կանոն իրենցից ներկայացնում են ընկալական պահվածքային թերապիան (CBT), որն արդյունավետ է այս խնդիրն ունեցող մարդկանց 50%-ից ավելիի մոտ ։ Օգտագործվեղ դեղամիջոցներն են հակադեպրեսանտները, երբեմն բենզոդիազեպինը կամ բետա պաշարիչները  ։ Բուժման ավարտից հետո մարդկանց 30%-ի մոտ դիտվում են ռեմիսիաներ (հիվանդության վերադարձ, կրկնում) ։
Մարդկանց 2,5%-ը կյանքի ինչ-որ պահի առնչվում են խուճապային խանգարման հետ ։ Սովորաբար այս խանգարումը դիտվում է դեռահասների մոտ կամ վաղ չափահաս տարիքում, բայց այն կարող է առաջանալ ցանկացած տարիքի մարդկանց մոտ ։ Քիչ տարածված է երեխաների և տարեցների շրջանում ։ Կանանց մոտ ավելի հաճախ է հանդիպում, քան տղամարդկանց մոտ ։
Նշաններ և ախտանիշներ
Խուճապային խանգարումով տառապողները սովորաբար ունենում են ծայրահեղ անհանգստության մի շարք դրվագներ։ Նոպաները սովորաբար տևում են մոտավորապես տասը րոպե, կարող են լինել նաև կարճաժամկետ՝ 1-ից 5 րոպե, բայց կարող են տևել նաև 20 րոպեից մինչև մեկ ժամ, մինչև ինչ-որ դրական արդյունք տվող միջամտություն չարվի։ Խուճապային նոպաները կարող են աճել և նվազել մի քանի ժամերի ընթացքում (նոպաները հերթափոխում են իրար)։